
DISSERTATIO  MEDICA 
INAUGURALIS, 


DE 


INFLAMMATIONE  MEDULLAE 

SPINALIS. 


Auctore  Klein  Grant. 


Cum  omnium  morborum  natura,  et  causae,  ho¬ 
die  tam  diligenter  indagantur,  mirandum  est 

vitia  Medullae  Spinalis,  gravissima  licet,  nec  in 

% 

universum  infrequentia,  tantulam  sibi  medico¬ 
rum  attentionem  attraxisse,  ut  multa  eorum  vel 
in  systematibus  nosologorum,  utcunque  dili¬ 
gentium,  locum  non  obtinuerint.  In  insula 
nostra,  praesertim,  tota  fere  neglecta  sunt ;  nec 

ulla  negligentiae  causa  videtur,  nisi  situs  organi 
inaccessus,  qui  facilem  inspectionem  in  cada¬ 
vere  negat.  Multa  tamen,  et  perutilia,  in  li¬ 
bris  medicorum  sparsim  palantur,  atque  non¬ 
nullae  dissertationes  eximiae  animos  hominum 
ad  hanc  rem  nuper  convertere,  quasique  funda¬ 
menta  futurae  investigationis  posuere. 

Quoniam  pleraeque  hujus,  ut  omnium  par- 
tium,  laesiones  organicae,  ex  variis  inflamma¬ 
tionis  vestigiis  oriuntur,  de  ea,  et  eventis  suis, 
quam  brevissime,  est  mihi  in  animo  tractare. 

Inflammatio  medullae  spinalis  formam  vel 
acutam,  vel  diuturnam,  induit ;  de  his  autem, 
utpote  speciebus  tantum  ejusdem  affectionis 
diversis,  non  necesse  est  seorsim  disserere. 

Morbus  non  Hippocrati  ignotus  fuisse 
videtur,  et  Pater  ille  Medicinae  sub  nomine 
MosX£  vvrzgfogfjjumiJbWis,  *  et  po«  Ig  tov  n>vzhov9-\ 


*  De  Morbis,  ii.  5. 


■f  De  locis  in  homine,  xviii.  8. 

de  eo  scripsisse  putatur.  A  temporibus  ejus, 
auctores  varias  appellationes  imposuere,  veluti 
rachialgiam ,  spinitidem,  myelitidem ,  et  notce- 
omyelitidem ,  quarum  postrema  solum  veram 
morbi  naturam  indicat,  sed  aequo  longior  est. 

Inflammatio  vel  membranas,  vel  medullae 
substantiam,  saepius  autem  utrasque,  invadit ; 
sed  an  hae  affectiones,  quum  seorsim  occurrunt, 

aliquibus  signis  peculiaribus  distinguantur,  non 

# 

adhuc  satis  notum  ;  distinctiones  inter  cerebri, 
et  membranarum  circumvolutarum,  inflamma¬ 
tionem,  certe  non  experientia  comprobantur  ; 

%  , 

haud,  igitur,  verisimile  est,  eas  in  inflamma¬ 
tione  medullae  spinalis  valere. 

Morbus  saepe  phrenitidem  comitem  habet, 
vel  a  cerebro  ad  medullam  spinalem  extenditur  ; 
animadvertit  etiam  Portallus,  vitia  multo 

faciliora  a  cerebro  ad  medullam,  quam  ab  hac 

\ 

ad  cerebrum,  extendi.* 


*  Cours  d’Anatomie  Medicale,  tom.  iv.  p.  113, 

Multis  exemplis,  medulla  solum  inflamma¬ 
tione  corripitur. 

In  nonnullis  morbis,  haec  inflammatio  affec¬ 
tionem  symptomaticam  se  ostendere  solet.  In 
corporibus  eorum,  qui  febri  succubuere,  haud 
infrequenter  observatur ;  et  satis  probabile  est, 
ut  olim  Ballonio  visum,  dolorem  lumborum, 
quo  febricitantes  fere  omnes  vexantur,  ex  infe¬ 
rioris  medullae  portionis  inflammatione,  plus 
minusve  acuta,  dependere. 

Eadem  pars  aliquando  in  mortuis  ex  tetano 
vel  hydrophobia  inflammata  videtur.  Tetanus 
etiam  saepissime  signum  se  praebet  medullae 
spinalis  inflammatae ;  nec  raro,  in  eodem  mor¬ 
bo,  signa  valde  hydrophobiae  similia,  occur¬ 
runt.  Sed  nullam  connexionem  necessariam 
esse  inter  has  affectiones,  dissectionibus  nume¬ 
rosis  tetanicorum  et  hydrophobicorum  proba¬ 
tum  est,  quibus  nulla  inflammationis,  vel  alius 
morbi  vestigia  detecta  sunt,  pluribusque  me¬ 
dullae  inflammatae  exemplis,  ubi  nulla  urgent 
tetani,  vel  hydrophobiae  signa. 


MEDULLAE  SPINALIS. 

Non  desunt,  qui  medullam  spinalem  in  his 
morbis  semper  inflammatam  velint ;  sed  medi¬ 
cis  plerisque,  aspectus  hujus  organi  minime 
familiaris  est ;  quid  igitur  inter  detecta  sit 
naturale,  quid  morbosum,  semper  caute  dici 
oportet.  Hac  de  re,  Dominus  J.  Shaw  obser¬ 
vationem,  multa  dignam  attentione  protulit. 

“  In  consequence  of  the  difliculty  of  opening 
the  spinal  canal,  we  are  frequently  unable  to 
ascertain  positively,  whether  the  parts  within 
are  diseased  or  not.  Of  late  years  it  has  been 
a  common  opinion,  that  the  spinal  marrow  is 
violently  inflamed  in  cases  of  tetanus ;  but  I 
suspect  that  in  the  greater  number  of  the  cases 
which  have  been  related,  the  appearance  pro- 
duced  by  the  gravitation  of  the  blood  after 
death,  has  been  mistaken  for  inflammation  ; 
and  this  I  have  been  more  convinced  of,  since 
I  lately,  with  a  view  to  ascertain  the  truth  of 
this,  examined  the  body  of  a  man  who  had  died 
of  tetanus.  Immediately  on  the  death  of  the 
patient,  I  got  the  body  laid  on  the  belly,  in- 

stead  of  the  eommon  position;  upon  opening 
the  spine,  there  was  no  appearance  of  that 
loaded  state  of  the  vessels  on  the  posterior 
column,  which  has  been  considered  as  a  proof 
of  the  previous  existence  of  inflammation  of 
the  spinal  marrow  ;  but  the  anterior  portion, 
which  in  this  case  had  been  the  most  depend- 
ing  part,  while  the  blood  was  gravitating,  was 
covered  with  a  congeries  of  distended  vessels.”* 

Multa,  et  haud  quidem  aspernanda,  de  con¬ 
ditione  medullae  spinalis  in  nonnullis  morbis 
nervosis,  et  spasmodicis,  ab  auctoribus  conjecta 
sunt ;  sed  fuse  de  his  dicere,  nos  longe  a  re 
abstraheret. 

Medici  antiqui  nonnullas  de  hac  re  opini¬ 
ones  concepere  ;  sic  Galenus,  de  paralysi  lo- 
quens,  inquit,  “  Cum  ex  anatome  didiceris,  ner¬ 
vos,  qui  per  faciei  partes  sparsi  sunt,  a  cerebro 
dimitti,  si  earum  aliqua  simul  cum  toto  corpore 


*  Manual  of  Anatomy,  2d  ed.  p.  201. 

soluta  est,  haudquaquam  vos  latere  debet,  re¬ 
solutionis  dispositionem  in  ipso  cerebro  consis¬ 
tere  ;  ubi  vero  illaesae  permanserint,  spinalis 
medullae  initium  affici  sciendum  est.”* 

Alexander  Trallianus,  etiam  discipu¬ 
lus  Galeni,  perhibet  paralysin  artuum  ex  cere¬ 
bro  affecto,  tantum  comitante  partium  supe¬ 
riorum,  veluti  oculorum,  nasi,  linguae,  aut  qua- 
rundam  in  facie  solutione,  dependere  :  Mem¬ 
bris  autem  solum  implicatis,  medullam  spina¬ 
lem  morbi  originem  esse.t 

Hoffmannus  epilepsiam  cerebri,  convul¬ 
siones  autem  medullae  spinalis,  membranarum 
affectioni  adscripsit ;  nonnulli  recentiorum  con¬ 
tra,  epilepsiae  etiam  sedem  in  medulla  spinali 
posuere.  Ludwigius  rationem  multorum  hy- 
pochondriasis,  et  hysteriae  signorum,  in  irrita¬ 
tione  ad  nervorum  intercostalium  origines  quae¬ 
sivit.  Lieutaudius  omnes  morbos  convulsivos, 


*  De  Loc.  Affect.  c.  x.  f  De  Arte  Medica,  lib.  i.  c.  xvi. 

quibus  loquela  non  afficitur,  in  vitia  medullae 
spinalis  niti  existimavit.  Docet  Frankius 
dyspnaeam  saepe  ex  irritatione  originum  nervo¬ 
rum  phrenicorum  dependere.  Morbus,  deni¬ 
que,  colica  pictonum,  ab  aliquibus  scriptoribus, 
inter  quos  praecipui  Astrucius,  et  Sauva- 
gesius,  ad  spinalis  medullae  inflammationem, 
sub  rachialgice  nomine,  relatus  est. 

Medulla  spinalis,  procul  dubio,  motus  volun¬ 
tarii  quasi  magnum  centrum  videtur ;  hujus 
igitur  functionis  perturbatio  aliqua  attentionem 
sponte  ad  eam  convertit ;  et  certe,  laesiones 
ejus  organicae  causas  paralysis,  et  morborum 
con vulsi vorum,  saepissime  sepraebuere  ;  sed 
multis  exemplis,  hae  affectiones  non  ex  struc¬ 
tura  mutata,  sed  ex  functionibus  laesis,  depen¬ 
dent,  nec  aliquid  de  iis  penitus  cognoscere 
possumus,  donec  munera  generis  nervosi,  adhuc 
caligine  obducta,  in  aperto  patuerint. 

Medullae  spinalis  inflammationi  nullus  sexus, 
aetasve,  prae  aliis,  obnoxius  videtur. 

SIGNA. 

• 

Morbus  dolore,  plus  minus  ve  acuto,  aliquan¬ 
do  se  per  totam  spinae  longitudinem  extendente, 
sed  frequenter  regioni  cervicis,  dorsi,  vel  lum¬ 
borum  relato,  distinguitur  ;  omni  flexione,  vel 
motu  corporis,  multum  augetur,  et  a  nonnullis 
scriptoribus  pressione  externa  aggravari  dici¬ 
tur  ;  alii  vero  hoc  negant.  Dolor  ab  origine 
nervorum  spinalium  lancinat,  et  cum  pars  me¬ 
dullae  inferior  afficitur,  per  cursum  nervi  scia- 
tici  extenditur.  Multis  exemplis  ex  parte,  vel 
omnino,  se  remittere  solet.  iEger  de  dolore 
epigastrii  acuto,  interdum  per  totum  abdomen 
extendente,  et  pressione  aucto,  conqueritur ; 
diversae  etiam  corporis  superficiei  partes  dolore 
afficiuntur,  et  homo  tactus  se  retrahit.  Cordis 
palpitationes,  et  circa  praecordia  gravitas,  cum 
spirandi  difficultate,  nunc  constante,  nunc  se 
remittente,  et  dolores  intestinorum  urgent. 
Pulsus  plerumque  frequens,  parvus,  et  durus, 
aliquando  plenus,  vel  lentus  et  debilis.  Fran- 
kius  dicit  febrem  pro  rebus  contingentibus 


B 

diversam  esse :  de  inflammatione  tum  cerebri, 
tum  medullae  spinalis,  his  utitur  verbis. 

“  Sed  haec  ipsa  inflammatio,  ut  aliae  faciunt, 
nunc  vera  est,  et  cum  febre  inflammatoria 
incedit  ;  nunc  vero  spuria,  vel  erysipelacea, 
magis  observatur,  ac  tunc  facile  cum  nervosa 
conjungitur,  malignamque  nanciscitur  natu¬ 
ram,  aut  ad  gastricarum  revocanda  est  indo¬ 
lem.”* 


Sed  quomodo  inter  se  distinguantur  inflam¬ 
matio  cerebri,  vel  medullae  spinalis,  erysipelacea, 

% 

et  phlegmonoidea  auctor  eximius  non  demon¬ 
stravit,  nec  facile,  ut  puto,  demonstrare  posset. 

Sensorii  functiones  plerumque  parum  tur¬ 
bantur  ;  coma,  tamen,  saepe,  finem  versus,  ac¬ 
cedit.  Portallus  ait  delirium  in  hoc  morbo, 
semper  ex  inflammatione  ad  cerebrum  extensa, 
dependere.f 


*  De  Curand.  Hominum  Morbis,  lib.  ii.  p.  51. 
f  Cours  d’Anatomie  Med.  tom.  iv.  p.  113. 

Praeter  haec,  alia  signa  urgent,  e  generis 
nervosi  turbatione  orientes ;  hujusmodi  sunt 
spasmi  musculorum  dorsi,  qui  aliquando  adeo 
sunt  violenti,  ut  verum  opisthotonon  consti- 

t 

tuant. 

Musculi  ad  devorandum  parati,  spasmis,  iis 
qui  in  hydrophobia  occurrunt  similibus,  inter¬ 
dum  afficiuntur ;  trismus  etiam  haud  raro  ac¬ 
cedit,  et  signa  nonnullis  exemplis  ita  conjuncta 
sunt,  ut  morbus  tetani  speciem  omnino  induat ; 
notanda  tamen  haec  differentia  ;  alvum  in  me¬ 
dullae  spinalis  inflammatione  facile  plerumque 
solutam  teneri,  sed  in  vero  tetano,  semper  fere 
pertinaciter  adstrictam  esse. 

Quanquam  contractiones  convulsivae  tetanum 
plerumque  referant,  saepe  tamen  magis  choreae 
affines  sunt,  et  in  exemplo  a  Domino  Carolo 
Bell  narrato,  maxilla,  per  duodecimam  horae 
partem,  succussionibus  vehementibus  agita¬ 
batur.* 


*  Quarterly  Rcport  of  Cases  in  Surgery. 

Ad  haec  adjiciuntur  spasmi  musculorum  fa¬ 
ciei,  ad  alterum  latus  contorquentes,  linguae 
similis  affectio,  imperio  ejus  simul  amisso,  quo 
aeger  lente  et  haesitanter  verba  profert,  vel 
loquelam  omnino  perdit.  Vox  amissa,  oculi 
fixi,  subsultus  tendinum,  motusque  musculo¬ 
rum  abnormis,  adeo  ut  homo  nec  manum  con-, 
trahere,  nec  aliquid  firme  ad  os  pervehere 
potest. 

Membra  quaedam  paralysi,  plus  minusve 
absoluta,  afficiuntur  :  vel  torpor,  aut  formi¬ 
catio  sentitur. 

Auctor  capitis  de  “  Moelle  Epiniere”  in  Bib- 
leotheca  Scientiarum  Medicinalium,*  observa¬ 
tionem  de  paralysi  in  hoc  morbo  admodum 
singularem  fecit. 

“  On  auroit  tort,”  inquit  ille,  “  de  croire  ce- 
pendant,  que  la  paralysie  ait  lieu  par  une  veri- 

i 

table  impuissance  ;  c’est  seulement  parceque  la 


*  Gallice,  la  Dictionnaire  des  Sciences  Medicales. 


MEDULLI  SPINALIS. 


13 


violence  des  douleurs  est  telle,  que  la  malade 
est  force  de  rester  dans  Tinaction  la  plus  com¬ 
plete.” 

Sed  haec  opinio  certe  minime  est  accurata, 
et  ab  omnium  auctorum  sententiis  longe  dis¬ 
crepat. 

Digitorum,  aliarumve  partium  tactus  saepe 
aboletur,  et  hujus  sensus  corrupti  singulare 
a  Doctore  Oli  vier  memoratur  exemplum,  quo 
aqua  frigida  membris  applicata  sensationem 
caloris  excitavit.* 

Hemiplegia,  cum  accedit,  corporis  latus  por¬ 
tioni  medullae  morbosae  respondens,  plerumque 
adoritur  ;  sed  exemplum  contrarium  recorda¬ 
tur  Portallus,  quo  aegra  sinistri  lateris  para¬ 
lysi  affecta,  incisio  cadaveris  dextram  medullae 
portionem  remollitam  ostendit. 

s-  J 

Alterum  tantum  corporis  latus  interdum  ini- 


*  De  la  Moelle  Epiniere  et  de  ses  Maladies,  p.  346. 

tio  afficitur,  sed  progrediente  morbo,  alterum 
etiam,  extendente  sese  inflammatione,  implica¬ 
tur.. 


Ab  experimentis  de  functionibus  medullae 
spinalis  a  Carolo  Bell,  et  Magendio  insti¬ 
tutis,  expectari  posset,  inflammatione  partem 
anteriorem  invadente,  motum,  partem  vero 
posteriorem,  sensationem,  amitti  ;  et  certe 
unum  a  Doctore  Olivier  narratur  exemplum, 

i 

partis  anterioris  remollitae,  ubi  motus,  sensu 
retento,  abolitus  est.* 

Praeter  signa  ad  genus  nervosum  praecipue 
revocanda,  alia,  ex  muneribus  organorum  laesis 
veluti  vomitus,  urina  et  faeces  sponte  deceden¬ 
tes,  diarrhoea,  et  tenesmus,  necnon  aliquando 
dysuria,  et  priapismus,  aegrum  vexare  solent. 

Sed  non  ducendum  est  omnia  signa  jam 
dicta,  semper  se  ostendere,  nullius  enim  vitii 
signa  minus  regularia  sunt  ;  ita  vel  dolor, 


Op.  Citat,  p.  334. 


I 

inflammationis  indicium  omnium  fortasse  mi¬ 
nime  mutabile,  in  forma  hujus  vitii  diuturna, 
fere,  aliquando,  si  non  omnino,  deficit ;  et  in 
exemplo  acuto  ab  Oliviero  memorato,  dolor 

non  in  spina,  sed  in  capite,  situs  est,  signaque 

■  \ 

omnia  morbum  in  cerebro  esse  indicavere,  inci¬ 
sio  tamen  cadaveris,  cerebrum  sanum,  et  me¬ 
dullae  spinalis  portionem  cervicalem  morbosam 
esse  demonstravit.* 

i  ' 

Nec  convulsiones  semper  urgent :  in  exem¬ 
plo  valde  acuto,  a  Doctore  Abercrombie  me¬ 
moriae  tradito,  dolor  intolerabilis,  sed  nec  con¬ 
vulsiones,  nec  paralysis  adfuere. t 

Signa,  secundum  portionem  medullae  affec¬ 
tam,  quodammodo  variantur  :  quum  inflamma¬ 
tio  initium  ejus  adoritur,  trismus,  loquela 
amissa,  et  pharyngis  convulsiones,  praecipue 
urgent;  secundum  Doctorem  Olivier,  cum 
morbus  tuber  annulare  et  partes  cerebri  vici- 


*  Op.  Citat,  p.  327. 

f  Edinburgh  Med.  and  Surg.  Journal,  vol.  xiv. 

nas  aggreditur,  delirium  ferox,  loquela  omnino 
amissa,  et  paralysis  universalis,  sequentibus 
asphyxia  et  morte,  accedunt.*  Cum  pars 
cervicalis  implicatur,  musculi  colli  posterioris, 
et  artuum  superiorum,  necnon  musculi  respi¬ 
rationis  externi,  praecipue  afficiuntur. 

Inflammatione  partem  dorsalem  adoriente, 

musculi  dorsales,  et  intercostales,  maxime  im- 

% 

plicantur  ;  et  in  regione  lumborum,  morbus, 
excretione  urinae  et  faecum  non  voluntaria, 
crurumque  affectione,  indicatur.  Dominus 
Janson,  tamen,  dat  exemplum  medullae  in  re¬ 
gione  lumborum  remollitae,  nulla  artuum,  vesi¬ 
cae,  aut  recti  affectione  comitante  ;f  et,  licet 
quaedam  organa,  magis  aliis,  secundum  inflam¬ 
mationis  sedem  plerumque  turbentur,  res  non 
semper  ita  se  habet,  nec  indicia  omnibus  exem¬ 
plis  veram  morbi  sedem  designant. 

Juvenis  mentionem  fecit  Galenus,  cui, 


*  Op.  Citat,  p.  350. 
f  Janson  ab  Oliviero,  Citat,  p.  339. 

inflammatione  medullae  in  regione  lumborum 
afflicto,  motus  crurum,  et  vox  amissae  sunt, 
sed  resoluta  inflammatione,  rediere.* 

Forma  hujus  morbi  acuta,  ni  tempestive  re¬ 
mediis  validis  intercepta,  paucis  plerumque 
diebus,  veluti  tertio,  vel  quarto,  morte  finitur  ; 
sed  saepe  longius  perdurat,  et  interdum  formam 
chronicam  induere  observata  est. 

Morbum  chronicum  frequenter  dolor  lenis 
comitatur,  et  membrorum  affectio  paralytica, 
urina  et  faeces  sponte  decidentes,  totiusque  cor¬ 
poris  extenuatio,  praecipua  ejus  sunt  indicia. 
Haec  species  interdum  per  plures  menses  pro¬ 
ducitur,  et  Reydelletius  auctor  est,  se,  mor¬ 
bum  per  duos  menses  continuatum,  resolvi  vi¬ 
disse. t 

Frankius  pus  aliquando  in  cavo  vertebrali 


*  De  Loc.  Affect.  c.  vi. 

■f  Dictionnaire  des  Sciences  Medicales,  art.  Moelle  Epini- 
ere. 

per  longum  tempus  retentum,  substantiam  deni¬ 
que  osseam  corrodere,  testatur. 

“  In  ipso  spinae  cavo,  medullarem  substan¬ 
tiam  frequenter  abscessus  consumunt,  et  quem¬ 
admodum  tardior  latitantis  hac  in  specu  ma¬ 
teriae  lethalitas  observatur,  sic  acris  et  cor¬ 
rupta  sanies  osseam  vertebrarum  substantiam 
hinc  inde  corrodit,  ac  spinam  inflectit,  aut 
pressione  in  nervos  sua,  tum  vesicae  urinalis, 
tum  ani  crurumque  paralyses,  gangraenas,  mor¬ 
temque  lentam,  quidem,  sed  certam,  frequenter 
inducit.”* 


CAUSiE. 

Inflammatio  medullae  spinalis  a  vi  externa, 
veluti  nisu  vehementi,  subluxatione,  vel  ictu 
spinae  admoto,  saepe  excitatur.  Interdum  ex 
rachitide  originem  ducit;  et  coeli  vicissitudines, 
necnon,  secundum  auctores,  rheumatismum,  ery- 


*  De  Curanti.  Hom.  Morb.  torn.  ii.  p.  50. 

sipelatis  aliarum  ve  exanthematum  retroces¬ 
sionem,  haemorrhoidum  quoque  vel  menstru¬ 
orum  suppressionem,  pro  causis  frequentibus  ag¬ 
noscit  .*  Denique,  ut  alii  morbi,  saepissime 
sine  causa  manifesta  accedit.  Intemperantia 
generis  cujuslibet,  aer  vitiatus,  et  omnia  quae 
vires  corporis  imminuunt,  causae  hujus  morbi 
disponentes  habendae  sunt. 


DIAGNOSIS. 

Inflammatio  medullae  spinalis  cum  tetano, 
hydrophobia,  et  fortasse  cum  rheumatismo, 
confundi  potest. 

Aliquid  dicere  de  diagnosi  inter  hanc  affec¬ 
tionem  et  tetanum,  primo  protinus  intuitu, 
parum  necessarium  videatur,  quoniam  ubi  tris- 
mus,  opisthotonos,  et  spasmi  tonici  occurrunt, 
morbus  certe  nihil  aliud  est  quam  tetanus  ipse  ; 
verum  enimvero,  permagni  interest  num  signa 


*  Frank,  de  Curand.  Hom.  Morb.  toni.  iv.  p.  50. 

tetanica  symptomatica,  vel  primaria  sint,  repe- 
rire  ;  quia  curatio,  quae,  caeteris  paribus,  in  vero 
tetano  efficacissima  videtur,  opiata  nimirum, 
et  stimulantia,  in  hac  vel  alia  aliqua  inflamma¬ 
tione,  omnium  perniciosissima  foret,  nec  veri 
est  absimile,  nonnulla  tetani  exempla  sangui¬ 
nis  missione  sanata,  tantum  medullae  spinalis 
inflammatae  symptomatica  fuisse.  Dolor  spinae 
acutus,  paralysis,  febris,  et  alvus  soluta,  cum 
diversa  nunc  morbi  accessione,  inflammationem 
medullae  spinalis  a  tetano  satis  plerumque  dis¬ 
tinguunt. 

.  r4  j 5*..*  I  ^  ;  j  1  '  ;t|J  J  j  7  f  r  » f  * 

Sed  dixi  morbum  cum  hydrophobia  confundi 
posse  ;  et  si  hominem  a  cane  hydrophobiae 
suspecto  morsum,  alia  aliqua  causa  cum  in¬ 
flammatione  medullae  portionis  cervicalis  af¬ 
fici  nobis  fingamus,  comitantibus,  ut  saepe  fit, 
spasmis  pharyngis,  et  convulsionibus  univer¬ 
sis,  difficillimum,  ut  mihi  videtur,  si  non  om¬ 
nino  impossibile,  dictu  foret,  utro  morbo  aeger 
implicaretur  ;  trismus  tamen,  qui  saepissime 
medullae  in  cervice  inflammationem,  rarissime 
vero  hydrophobiam,  comitatur,  opisthotonos, 

febris,  et  alia  signa  peculiaria  jampridem  re¬ 
censita,  naturam  morbi  veram  fortasse  distin¬ 
guere  possent. 

Inflammatio  medullae  spinalis  cum  rheuma¬ 
tismo  etiam,  et  praecipue  cum  lumbagine,  con¬ 
fundetur,  sed  paralysis,  virium  jactura  multo 
gravior,  et  signa  nervosa,  quorum  unum,  alte- 
rumve,  semper  fere  adesse  solet,  vix  medici 
animum  falli  sinunt. 


PROGNOSIS. 


Morbus,  sive  acutus,  sive  diuturnus,  semper 
periculosissimus  est ;  si  tamen  tempestive  de¬ 
tectus  sit,  et  remedia  valida  fortiter  applicen¬ 
tur,  spes  exitus  fausti  effulget. 

Sic  affecti  morbo  recidivo  valde  obnoxii  sunt, 
et  convalescentes,  attentius  servari  debent. 

INCISIO  CADAVERIS. 


Secto  post  mortem  corpore,  medulla  spinalis 
vel  membranae  ei  circumvolutae,  praeter  solitum 
vasculis  plenae,  hae  quidem  crassiores,  et  opa¬ 
cae,  videntur.  Interdum  nullus  vasculorum 
auctus,  sed  solum  effusio  seri,  aut  sanguinis, 
intra  tunicam  arachnoidem  vel  inter  duram 
matrem,  et  ossa  spinae,  observatur. 

Nonnulli  pathologi,  quia  vasa  tunicae  arach- 
noidis  non  adhuc  clare  demonstrata  sunt,  an  illa 
unquam  inflammetur,  dubitavere,  et  auctor  est 
Olivier,  se  speciem  inflammationis  liujus 
membranae  vidisse,  ex  pia  matre  plus  solito 
vasculis  plena,  et  per  telam  ejus  pellucidam  ni¬ 
tente,  dependere. 

Serum,  cum  pure,  aut  flocculis  lymphae  per¬ 
mistum,  inter  arachnoidem  et  piam  matrem 
invenitur,  et  ecchymoses  sub  membranam  arach¬ 
noidem,  atque  impletio  substantiae,,  cellulosae 
duram  matrem  ad  ossa  nectentis,  aliquando 

sese  ostendunt.  Materia  gelatinosa  interdum 
inter  ossa  et  membranas  effunditur  ;  quin  mem¬ 
brana  arachnoides  per  spatium  aliquod  materia 
albuminosa  contegi  observata  est. 

Labores  autem  meritissimi  viri  Franci  sci 
Magendii  verisimile  effecerunt,  ut  cavitas  illa 
durae  vertebrarum  matri,  piaeque  medullae  ma¬ 
tri,  interjecta,  humore  semper  seroso  turgeat, 

* 

etiam  in  homine  sanissimo.* 

Ipsa  medullae  substantia  morbi  vestigia,  iis 
quae  in  cerebro  inveniuntur  fere  similia,  osten¬ 
dit  ;  qualia  sunt  numerus  vasculorum  auctus, 
totius  vel  aliquarum  partium  medullae  remolli- 
tio,  nunc  ad  superficiem  relata,  nunc  totam 
crassitudinem  implicans.  Corpus  medullae  in¬ 
terdum  in  situ  remollitionis  augetur.  Tota 
medulla  in  materiam  puri  similem  dissoluta 
est,  et  eadem,  qua  cerebrum,  gangraena  quando¬ 
que  corripitur.!  Plus  minusye  indurata  etiam, 


*  Journal  de  Physiol.  tom.  v.  p.  27. 

!  Portal.  Cours  cfAnatomie,  Med.  tom.  iv.  p.  69. 

vel  cartilaginosa,  corpore  ejus  simul  evidenter 
aucto,  invenitur. 

Observatum  est  indurationem  nusquam  acu¬ 
tam,  at  semper  longam  inflammationem  sequi ; 
remollitio  etiam,  plerumque,  sed  non  semper, 
formam  morbi  diuturnam  comitatur.* 

Haec  omnia  frequentius  in  regione  lumborum 
et  cervicis,  quam  dorsi,  observantur  ;  quod,  ve¬ 
risimile  est,  ex  majore  in  his  partibus  substan¬ 
tiae  cineritiae  proportione,  et  majore  inde  vas¬ 
culorum  numero,  pendet. 

In  exemplo  inflammationis  medullae  ex 
injuria  ortae,  cartilago  intervertebralis  postre¬ 
mas  inter  cervicis  primasque  dorsi  vertebras 
destructa,  et  materia  purulenta  inter  musculos 
effusa,  a  Domino  Carolo  Bell  inventae 
sunt.f 


'*  Oli  vier,  Op.  Cit.  p.  325. 

•f  Quarterly  Report  of  Cases  in  Surgery. 

CURATIO. 


Hic  morbus  periculosissimus,  ut  alii  ejusdem 
generis,  i*emediis  valentissimis,  tamen  admo¬ 
dum  simplicibus,  propulsandus  est. 

Primo  initio  morbi,  sanguis  ad  animi  defec¬ 
tionem  e  brachio  mittendus  est,  et  ni  dolor 
aliaque  signa  molesta  ita  omnino  removeantur, 

•  “  i» 

sanguis  iterum,  iterumque,  prout  res  postulet, 
detrahendus,  vel  hirudines  plures  aut  cucurbi¬ 
tulae,  ad  spinam  admovendae  sunt. 

Purgantia  etiam,  nisi  diarrhoea  urgeat,  non 
omittenda. 

Balneum  calidum,  utpote  tum  inflamma¬ 
tionem,  tum  actionem  spasmodicam  resolvens, 

in  hac  affectione  utilissimum  est  :  Reydel- 

*  ■ 

letius  valde  huic  remedio  insistit,  et  vel  om¬ 
nium  efficacissimum  putat. 

Vesicatoria  multum  prosunt,  sed  non  inci¬ 
piente  morbo  applicari  oportet,  quia  hirudines, 
et  cucurbitulas,  remedia  fortasse  validiora,  non 
una  adhiberi  sinunt. 

Antispasmodica  minime  efficacia  sunt,  quia 
causa  tantum  sublata,  spasmi  resolventur. 

Opium,  et  praesertim  camphora,  dum  signa 
inflammationis  acutae  persistunt,  utpote  cor¬ 
poris  incitationem  multum  intendentia,  semper 
caute  evitanda  sunt. 

Vix  necessarium  dicere  videtur  tenuem  vic¬ 
tum,  quietem,  et  omnia  quae  actiones  corporis 
inordinatas  imminuunt,  enixe  praecipi  opor¬ 
tere. 

Morbus  diuturnus  magis  fortasse  acuto  peri¬ 
culosus,  et  minus  medicamentis  tractabilis  est. 

In  hoc  etiam,  vensesectio,  et  hirudines  remedia 
valida  sunt ;  multo  magis  autem  quam  in  acuto, 
conveniunt  ea,  quae  irritationem  in  partibus 
externis  excitant,  et  vesicatoria  repetita,  fonti¬ 
culi,  setacea,  et  moxa,  auxilia  sunt  quibus  mag¬ 
na  ex  parte  curatio  inniti  debet. 


LINIS. 

